Abdulah II od Jordana
<s>Abdulah II ibn el Husein (; Aman, 30. januar 1962) je kralj Hašemitske Kraljevine Jordan.</s>

<s>Prestolonaslednik je postao 24. januara 1999. godine po želji svog oca (zamenjujući tako svog brata Hasana), a krunisan je 7. februara 1999. nakon smrti svog oca kralja Huseina I. Abdulahova majka je Antoanet Avril Gardiner, poreklom Britanka, što je izazvalo reakcije kod nekih podanika krune koji su tvrdili da je neodgovarajuće da neko ko nije potpuno čiste krvi sedi na prestolu hašemitskih kraljeva koji su i direktni potomci proroka Muhameda.</s><s>Kralj Abdulah je 43. koleno proroka.</s>

<s>Kralj Abdulah je oženjen Palestinkom Ranijom el Rasin, koja je sada kraljica Ranija el Abdulah.</s><s>Imaju četvoro dece: Huseina, Iman, Salmu i Hašema.</s>

<s>Biografija 
Rođen u Amanu 30. januara 1962. kao sin kralja Huseina I.
 1963 — proglašen prestolonaslednikom.</s><s>1965 — njegov stric Hasan je postao princ nakon što je kralj Husein dopunio ustav tako da dozvoljava i braći takođe da budu naslednici jordanskog prestola.</s><s>Pozadina ove promene je ta da je Husein bio izložen pritiscima građana i nije smeo da preuzme rizik da presto ostavi malom detetu.</s><s>1968 — Abdulah je poslan na školovanje u Englesku.</s><s>Kasnije je nastavio svoje školovanje u SAD.</s><s>1980 — Abdulah postaje kadet na vojnoj akademiji u Sandhurstu, Ujedinjeno Kraljevstvo, i kasnije je služio u britanskoj vojsci.</s><s>I danas je po činu pukovnik britanske vojske.</s><s>Kasnije je završio Školu spoljnjih poslova i magistrirao.</s><s>1993 — Abdala se oženio jordanskom (rođena u Kuvajtu) princezom Ranijom.</s><s>24. januara 1999 — Abdulah je proglašen za prestolonaslednika, zamenjujući njegovog strica Hasana.</s><s>5. februara — Abdulah polaže zakletvu kao prestolonaslednik Jordana, dan nakon što je njegov otac proglašen klinički mrtvim.</s><s>7. februara — Abdulah je imenovan za novog kralja Jordana, nekoliko sati nakon što je njegov otac umro.</s>

<s>Politika 
Veoma je loše ocenjena njegova odluka da pooštri odnos prema disidentima i da ograniči slobodu govora.</s><s>Ovo se posebno odnosi na zabranu kritike kralja i njegove politike.</s><s>Sem visokih novčanih kazni preti i zatvorska kazna do tri godine.</s><s>Mnogi novinari i sindikalni aktivisti su osuđeni i služe kazne zbog svog javno iznesenog mišljenja o vladi Kralja Abdulaha.</s><s>Međutim, kralj je surov i u obračunu sa radikalnim islamistima kojih ima dosta u njegovoj zemlji.</s>

<s>Zbog ovih činjenica ga međunarodne organizacije za zaštitu ljudskih prava često kritikuju i prozivaju.</s>

<s>Kralj se pravda činjenicom da je za vreme njegove vlade došlo do povećanja investicija u zemlju i objektivnog poboljšanja materijalnog blagostanja stanovništva.</s>

<s>Porodično stablo</s>

<s>Reference</s>

<s>Spoljašnje veze</s>

<s>Jordanski vladari</s>

